Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 29/09/8802	Košice I, 26.6.2012
EEČ : 2-63-189-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b, Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
- v Košiciach a inde si neplnil vyživovaciu povinnosť na dcéru XXXXX, nar. XXXXX, hoci táto mu vyplýva zo Zákona o rodine č. 36/05 Z.z. a bola mu určená rozsudkom Okresného súdu Košice I sp.zn. XXXXX zo dňa XXXXX, ktorý nadobudol právoplatnosť dňa 4.6.2008 prispievať na výživu svojej dcéry XXXXX a to za obdobie od 1.2.2006 do 30.6.2006 vo výške 645,- Sk mesačne, od 1.7.2006 do 30.6.2007 vo výške 681,- Sk mesačne a od 1.7.2007 do budúcna vo výške 702,- Sk mesačne, teda mesačne sumou vo výške 30%zo sumy životného minima na nezaopatrené dieťa podľa osobitného predpisu, ktoré je povinný posielať k rukám matky dieťaťa XXXXX vždy do 15. dňa v mesiaci vopred, pričom túto svoju vyživovaciu povinnosť  si neplnil od 1.2.2006 do súčasnosti, čím takto na výživnom XXXXX od 1.2.2006 do konca mesiaca september 2010 dlhuje sumu vo výške 1.332,40 EUR a dcére XXXXX za obdobie od mesiaca október 2010 doposiaľ dlhuje na výživnom najmenej sumu 540,42 EUR, teda spolu na výživnom dlhuje sumu vo výške 1.872,82 EUR,  
lebo zanikla trestnosť činu
Odôvodnenie:
Uznesením vyšetrovateľa OR PZ, ÚJaKP OJP Košice sp. zn. ČVS : ORP-XXXXX zo XXXXX bolo začaté trestné stíhanie a zároveň  vznesené obvinenie XXXXX pre prečin zanedbania povinnej výživy podľa 207 ods. 1, ods. 3 písm. b) Trestného zákona na tom skutkovom základe, že: 

v Košiciach a ani  si neplnil vyživovaciu povinnosť na dcéru XXXXX, nar. 29.9.1992 aj keď bol zaviazaný rozsudkom Okresného súdu Košice I sp.zn. XXXXX zo dňa XXXXX, ktorý nadobudol právoplatnosť dňa 4.6.2008 prispievať na výživu svojej dcéry XXXXX a to za  obdobie od 1.2.2006 do 30.6.2006 vo výške 645,- Sk mesačne, od 1.7.2006 do 30.6.2007 vo výške 681,- Sk mesačne a od 1.7.2007 do budúcna vo výške 702,- Sk mesačne, ktoré je povinný posielať k rukám matky XXXXX vždy do 15. dňa v mesiaci vopred, pričom túto svoju vyživovaciu povinnosť si neplní od 30.3.2005 do súčasnosti, čím takto na výživnom dlhuje sumu vo výške 24.033,- Sk.

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

	Preskúmaním spisového materiálu som zistila, že obv. XXXXX dňa 15.6.2012 poštovou poukážkou uhradil celú dlžnú sumu.  Uvedenú skutočnosť potvrdili v zápisnici o výsluchu zo dňa 20.6.2012 poškodené XXXXX a XXXXX s tým, že  obvinený nemá žiaden dlh na výživnom.

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Vargová
prokurátorka